stanford-oval/wikipedia huggingface dataset:
จีโอกู ซิลวา

| 0 | 1 | 2 |
| --- | --- | --- |
ผู้ได้รับเหรียญรางวัล
 จีโอกู ซิลวา นักเทควันโดชายชาวบราซิล
รายการเหรียญรางวัล
ตัวแทนของ   บราซิล
เทควันโด ชาย
แพนอเมริกันเกมส์
|  |  รีโอเดจาเนโร 2007  | -68 กก. |
ซีเกมส์
|  |  ซานโตโดมิงโก 2003  | -68 กก. |
จีโอกู ซิลวา (โปรตุเกส: Diogo Silva) หรือชื่อเต็ม จีโอกู อังแดร ซิลเวสตรี ดา ซิลวา (โปรตุเกส: Diogo André Silvestre da Silva) เกิดวันที่ 7 มีนาคม ค.ศ. 1982 ในเซาเซบาสติโอ รัฐเซาเปาลู เป็นนักกีฬาเทควันโดจากบราซิล เขาได้รับชัยชนะเป็นอันดับที่สี่ในการแข่งขันเทควันโดชายรุ่นน้ำหนักไม่เกิน 68 กิโลกรัม ในรายการเทควันโดในโอลิมปิกฤดูร้อน 2004 เมื่อวันที่ 27 สิงหาคม และเขาไม่ผ่านการคัดเลือกสำหรับโอลิมปิกฤดูร้อน 2008
ซิลวาเติบโตที่เมืองลงดรีนา รัฐปารานา และเล่นกีฬาตามคำแนะนำของแม่ ซึ่งต้องการให้เข้าสู่สถานศึกษาแทนการต่อสู้ตามท้องถนน เธอต้องการให้เขาเอาดีด้านยูโด แต่ซิลวาได้เข้าสู่วงการเทควันโดเพราะเขาต้องการที่จะต่อสู้ให้เหมือนกับนักแสดงในภาพยนตร์ต่อสู้ เขาอ้างว่าเป็นเพราะอิทธิพลของเจท ลี กับเฉินหลง โดยเป็นดาราในภาพยนตร์ที่เขาชื่นชอบอย่างเรื่องใหญ่ฟัดโลก กับคู่ใหญ่ฟัดเต็มสปีด
ซิลวามักทำการประท้วงบ่อยครั้งเมื่อมีการต่อต้านการสนับสนุนการเล่นกีฬาของเขา ในการกล่าวหาเพื่อรับเงิน 600 เรอัลเท่านั้น ซึ่งค่อนข้างเป็นไปอย่างล่าช้า ระหว่างสองถึงสามเดือนจากสมาพันธ์เทควันโด และจำเป็นต้องออกเงินจากที่ตนเองมีอยู่เป็นจำนวน 5,000 รีล ในการฝึกฝนและเข้าร่วมการแข่งขันในยุโรป เขายังเป็นนักปีนต้นไม้, ผู้เล่นกระดานโต้คลื่น, นักกระโดดร่มชูชีพ และนักกระโดดบันจี้จัมพ์ที่ประสบความสำเร็จ
ความสำเร็จ

จีโอกู ซิลวา ได้รับสองเหรียญรางวัลจากการแข่งขันแพนอเมริกันเกมส์ โดยเป็นเหรียญทองแดงจากซานโตโดมิงโกใน ค.ศ. 2003 กับเหรียญทองจากรีโอเดจาเนโรใน ค.ศ. 2007 เขายังได้รับเหรียญทองแดงในรายการเทควันโดชิงแชมป์เยาวชนโลกเมื่อ ค.ศ. 1998 และเหรียญทองในเซาท์อเมริกันเกมส์สองครั้ง
โอลิมปิกฤดูร้อน 2004

จีโอกูเข้าร่วมการแข่งขันโอลิมปิกครั้งแรกในปี ค.ศ. 2004 ซึ่งเขาได้เป็นอันดับที่สี่จากการแข่งขันในครั้งนั้น และได้แพ้ต่อฮาดิ ซาอิ โบเนห์โคฮัล ซึ่งเป็นนักกีฬาชาวอิหร่านในรอบควอเตอร์ไฟนอล ในการแข่งคัดเลือกผู้ที่แพ้เข้ามาชิงเหรียญทองแดง ซิลวาได้ชนะการ์โล มอลเฟตตา ชาวอิตาลี กับกาเบรียล ซากัสตูเม จากประเทศกัวเตมาลา แต่เขาก็ได้พ่ายแพ้ต่อซอง มยองซอบ ซึ่งเป็นชาวเกาหลีใต้ในรอบชิงเหรียญทองแดง
ในการแข่งขันชิงเหรียญทองแดง ซิลวาได้ซื้อถุงมือแบล็คแพนเธอร์ เพราะเขาต้องการที่จะประท้วงต่อการขาดการสนับสนุนสำหรับการเล่นกีฬาของเขาในบราซิล
จังหวัดโกต-ดอร์

| จังหวัดโกด-ดอร์ Département de la Côte-d'Or (ฝรั่งเศส) |
| --- | --- |
จังหวัด
 บนลงล่าง: อาคารศาลากลางจังหวัดที่ดีฌง, ทิวทัศน์เซอมูว์ร็องโนกซัว และอาคารศาลาว่าการเมืองเมอร์โซ
   ธง ตราอาร์ม
ที่ตั้งของจังหวัดโกด-ดอร์ในประเทศฝรั่งเศส
พิกัด: 47°25′N 04°50′E﻿ / ﻿47.417°N 4.833°E﻿ / 47.417; 4.833
ประเทศ:  ฝรั่งเศส
แคว้น: บูร์กอญ-ฟร็องช์-กงเต
เมืองหลัก: ดีฌง
เมืองรอง: โบน มงบาร์
การปกครอง
 • ประธานสภาจังหวัด: ฟร็องซัว โซวาเด (อูว์ดี)
พื้นที่
 • ทั้งหมด: 8,763 ตร.กม. (3,383 ตร.ไมล์)
ความสูงจุดสูงสุด: 723 เมตร (2,372 ฟุต)
ประชากร (มกราคม ค.ศ. 2018)
 • ทั้งหมด: 533,220 คน
 • อันดับ: อันดับที่ 50
 • ความหนาแน่น: 61 คน/ตร.กม. (160 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
หมายเลขจังหวัด: 21
เขต: 3
อำเภอ: 23
เทศบาล: 698
เว็บไซต์: www.cotedor.fr
โกต-ดอร์ (ฝรั่งเศส: Côte-d'Or, ออกเสียง: [kot dɔʁ]; แปลว่า เนินลาดทอง) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส ตัวจังหวัดตั้งอยู่ทางตะวันออกของฝรั่งเศส โดยมีดีฌงเป็นเมืองหลัก ใน ค.ศ. 2019 จังหวัดนี้มีประชากร 534,124 คน
ประวัติ

โกต-ดอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดบูร์กอญ
ประชากร

พัฒนาการของจำนวนประชากรตั้งแต่ ค.ศ. 1791:
ดูเพิ่ม

แคว้นบูร์กอญ-ฟร็องช์-กงเต
หน่วยการบริหารของประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดโกต-ดอร์
(ในภาษาฝรั่งเศส) เว็บไซต์จังหวัด
(ในภาษาฝรั่งเศส) เว็บไซต์สภาจังหวัด เก็บถาวร 2018-06-10 ที่ เวย์แบ็กแมชชีน
(ในภาษาอังกฤษ) Cote-d'Or ที่เว็บไซต์ Curlie
| ด ค กจังหวัดของประเทศฝรั่งเศส |
| --- | --- |
แผ่นดินแม่:  01 แอ็ง  02 แอน  03 อาลีเย  04 อาลป์-เดอ-โอต-พรอว็องส์  05 โอตซาลป์  06 อาลป์-มารีตีม  07 อาร์แด็ช  08 อาร์แดน  09 อาเรียฌ  10 โอบ  11 โอด  12 อาแวรง  13 บุช-ดูว์-โรน  14 กาลวาโดส  15 ก็องตาล  16 ชาร็องต์  17 ชาร็องต์-มารีตีม  18 แชร์  19 กอแรซ  2A กอร์ส-ดูว์-ซูด  2B โอต-กอร์ส  21 โกต-ดอร์  22 โกต-ดาร์มอร์  23 เคริซ  24 ดอร์ดอญ  25 ดู  26 โดรม  27 เออร์  28 เออเรลัวร์  29 ฟีนิสแตร์  30 การ์  31 โอต-การอน  32 แฌร์  33 ฌีรงด์  34 เอโร  35 อีเลวีแลน  36 แอ็งดร์  37 แอ็งเดรลัวร์  38 อีแซร์  39 ฌูว์รา  40 ล็องด์  41 ลัวเรแชร์  42 ลัวร์  43 โอต-ลัวร์  44 ลัวรัตล็องติก  45 ลัวแร  46 ล็อต  47 ลอเตการอน  48 ลอแซร์  49 แมเนลัวร์  50 ม็องช์  51 มาร์น  52 โอต-มาร์น  53 มาแยน  54 เมอร์เตมอแซล  55 เมิซ  56 มอร์บีอ็อง  57 มอแซล  58 เนียฟวร์  59 นอร์  60 อวซ  61 ออร์น  62 ปาดกาแล  63 ปุย-เดอ-โดม  64 ปีเรเน-อัตล็องติก  65 โอต-ปีเรเน  66 ปีเรเน-ออรีย็องตาล  67 บา-แร็ง  68 โอ-แร็ง  69 โรน  70 โอต-โซน  71 โซเนลัวร์  72 ซาร์ต  73 ซาวัว  74 โอต-ซาวัว  75 ปารีส  76 แซน-มารีตีม  77 แซเนมาร์น  78 อีฟว์ลีน  79 เดอ-แซฟวร์  80 ซอม  81 ตาร์น  82 ตาร์เนการอน  83 วาร์  84 โวกลูซ  85 ว็องเด  86 เวียน  87 โอต-เวียน  88 โวฌ  89 อียอน  90 แตรีตัวร์เดอแบลฟอร์  91 เอซอน  92 โอดแซน  93 แซน-แซ็ง-เดอนี  94 วาล-เดอ-มาร์น  95 วาล-ดวซ 
โพ้นทะเล:  971 กัวเดอลุป  972 มาร์ตีนิก  973 เฟรนช์เกียนา  974 เรอูว์นียง  976 มายอต 
 หน่วยการบริหารของประเทศฝรั่งเศส แคว้น จังหวัด เมือง เมืองแบ่งตามจังหวัด 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 2 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
ชาวกรีก

| --- | --- |
ธงชาติกรีซ
ประชากรทั้งหมด
ป. 14–17 ล้านคน 
ภูมิภาคที่มีประชากรอย่างมีนัยสำคัญ
 กรีซ       9,903,268
ชาวกรีกพลัดถิ่น
 สหรัฐ: 1,279,000–3,000,000
 ไซปรัส: 721,000
 เยอรมนี: 443,000
 ออสเตรเลีย: 422,234
 สหราชอาณาจักร: 345,000–400,000
 แคนาดา: 271,405
 แอลเบเนีย: 215,000
 อิตาลี: 200,000
 แอฟริกาใต้: 138,000
 อียิปต์: 110,000
 ชิลี: 100,000
 ยูเครน: 91,000
 รัสเซีย: 85,640
 บราซิล: 50,000
 นิวซีแลนด์: ป. 50,000 
 ตุรกี: 50,000
 ฝรั่งเศส: 35,000
 เบลเยียม: 35,000
 อาร์เจนตินา: 30,000
 บัลแกเรีย: 28,500
 เนเธอร์แลนด์: 25,709
 อุรุกวัย: 25,000
 สวีเดน: 24,736
 จอร์เจีย: 15,000
 เช็กเกีย: 12,000
 คาซัคสถาน: 12,000
 สวิตเซอร์แลนด์: 11,000
 โรมาเนีย: 10,000
 อุซเบกิสถาน: 9,500
 ออสเตรีย: 5,261
 ฮังการี: 4,454
ภาษา
กรีก
ศาสนา
ส่วนมาก:  คริสต์นิกายกรีกออร์ทอดอกซ์
ชาวกรีก (กรีก: Έλληνες) เป็นกลุ่มชาติพันธุ์ที่มีการกระจายในกรีซ, ไซปรัส, แอลเบเนีย, อิตาลี และอีกหลายภูมิภาคทั่วโลก
ชาร์ล็อต กอร์แด

| ชาร์ล็อต กอร์แด Charlotte Corday |
| --- | --- |
ภาพวาดของกอร์แด ถูกวาดขึ้นตามคำขอของเธอไม่กี่ชั่วโมงก่อนถูกประหาร
เกิด: 27 กรกฎาคม ค.ศ. 1768 เอกอร์ช (จังหวัดออร์น)  นอร์ม็องดี, ฝรั่งเศส
เสียชีวิต: 17 กรกฎาคม ค.ศ. 1793(1793-07-17) (24 ปี) กรุงปารีส ฝรั่งเศส
สาเหตุเสียชีวิต: ถูกประหารโดยกิโยตีน
มีชื่อเสียงจาก: ลอบสังหารฌ็อง-ปอล มารา
ขบวนการ: ฌีรงแด็ง
มารี-อาน ชาร์ล็อต เดอ กอร์แด ดาร์มง (ฝรั่งเศส: Marie-Anne Charlotte de Corday d'Armont) หรือเรียกย่อว่า ชาร์ล็อต กอร์แด เป็นบุคคลในช่วงการปฏิวัติฝรั่งเศส เธอถูกประหารชีวิตด้วยกิโยตีนในค.ศ. 1793 ในข้อหาลอบสังหารฌ็อง-ปอล มารา ผู้นำฝ่ายฌากอแบ็งซึ่งรับผิดชอบด้านการโฆษณาชวนเชื่อแนวคิดการปฏิวัติ มารามีส่วนสำคัญในการกำจัดอิทธิพลทางการเมืองของฝ่ายฌีรงแด็งที่กอร์แดฝักใฝ่อยู่ ในค.ศ. 1847 นักเขียนและกวีอย่างอาลฟงส์ เดอ ลามาร์ตีน ตั้งฉายาให้เธอว่า "เทพธิดาสังหาร" (l'ange de l'assassinat) เธอกลายเป็นหนึ่งในสตรีทรงอิทธิพลอันเป็นสัญลักษณ์ของยุคปฏิวัติฝรั่งเศสเฉกเช่นมารี อ็องตัวแน็ต และมาดามรอล็อง
กอร์แดมีโอกาสได้ฟังการปราศรัยของพวกฌีรงแด็งในเมืองก็องและมีใจโน้มเอียงไปกับพวกเขา หลังการสังหารหมู่เดือนกันยายนในปี ค.ศ. 1792 (Massacres de Septembre) ซึ่งมารามีส่วนรับผิดชอบ กอร์แดก็เชื่อว่ามาราเป็นบุคคลอันตรายต่อประเทศอย่างแท้จริง นอกจากนี้เธอยังมีความเชื่อว่าพระเจ้าหลุยส์ที่ 16 ไม่สมควรถูกประหาร เธอมีความนิยมโครงสร้างสังคมอย่างในสมัยกรีกโบราณหรือโรมโบราณ ซึ่งเป็นแนวทางที่เธอเห็นว่าขัดกับสิ่งที่มารากำลังทำอยู่
การลอบสังหารฌ็อง-ปอล มารา

ฌ็อง-ปอล มาราเป็นสมาชิกแนวหน้าของฝ่ายหัวรุนแรงฌากอแบ็งที่มีบทบาทสำคัญในยุคสมัยแห่งความน่าสะพรึงกลัวของฝรั่งเศส มาราซึ่งเป็นนักสื่อสารมวลชนที่ทรงอิทธิพลผ่านหนังสือพิมพ์ L'Ami du people ("เพื่อนประชาชน")
ในวันที่ 9 กรกฎาคม ค.ศ. 1972 กอร์แดออกเดินทางไปกรุงปารีสและเช่าโรงแรมอยู่ เธอซื้อมีดยาวหกนิ้วและเขียนจดหมายจ่าหน้าซอง "ถึงประชาชนฝรั่งเศส เหล่าสหายแห่งกฎหมายและสันติภาพ" เพื่ออธิบายถึงแรงจูงใจในการสังหารมารา เดิมทีเธอตั้งใจจะสังหารมาราต่อหน้าสมาชิกที่ประชุมใหญ่แห่งชาติ แต่เมื่อเธอทราบว่ามาราเลิกเดินทางมาประชุมได้สักพักหนึ่งแล้วจากอาการป่วยโรคผิวหนัง เธอจึงเปลี่ยนแผนโดยไปยังบ้านพักของมาราในช่วงบ่ายของวันที่ 13 กรกฎาคม โดยเธออ้างว่าเธอรู้แผนการของพวกฌีรงแด็งที่จะก่อการลุกฮือในเมืองก็อง อย่างไรก็ตาม กอร์แดถูกปฏิเสธไม่ให้เข้าพบโดยน้องสาวของคู่หมั้นมารา
เมื่อเธอกลับมาอีกครั้งในตอนค่ำ มารายอมให้เข้าพบ ขณะนั้นมาราอยู่ระหว่างการแช่อ่างอาบน้ำผสมยาเพื่อรักษาอาการป่วยทางผิวหนัง ในขณะที่มารากำลังดูรายชื่อของพวกฌีรงแด็งที่เธอส่งให้นั้น เธอก็ชักมีดออกมาและแทงไปที่หน้าอกของมารา มาราตะโกนขอความช่วยเหลือและสิ้นลมหายใจ เธอถูกจับกุมและนำตัวขึ้นไต่สวนต่อศาลอาญาปฏิวัติ เธอให้การว่ามารานั้นเป็นสัตว์ประหลาดที่ถูกบูชาเฉพาะในปารีส "ฉันรู้ดี มาราน่ะกำลังพาฝรั่งเศสหลงผิด ฉันฆ่าคนไปหนึ่งคนเพื่อช่วยคนอีกนับแสน" เธอยังให้การว่าเธออาศัยโชคในการแทงมาราจนสิ้นใจในมีดเดียวโดยไม่ได้ฝึกฝนมาก่อน
กอร์แดถูกประหารชีวิตโดยมือเพชฌฆาตชาร์ล-อ็องรี ซ็องซง ที่ปลัสเดอลาเรวอลูว์ซียงในกรุงปารีสต่อหน้าสาธารณชนในอีกสี่วันให้หลังก่อเหตุ เธอถูกจัดให้สวมกระโปรงตัวนอกสีแดงซึ่งเป็นสัญลักษณ์ของผู้ทรยศชาติ เมื่อหัวเธอหลุดจากบ่าด้วยเครื่องกิโยตีน พวกผู้นำฌากอแบ็งก็สั่งให้มีการพิสูจน์พรหมจรรย์เธอทันทีเนื่องจากเชื่อว่าเธออาจร่วมหลับนอนกับบุรุษซึ่งอยู่เบื้องหลังใช้ให้เธอมาสังหารมารา แต่ก็พบว่าเธอนั้นยังเป็นพรหมจารี อย่างไรก็ตาม การตายของเธอมิอาจหยุดสมัยแห่งความน่าสะพรึงกลัวอันเกิดจากการปกครองอย่างเบ็ดเสร็จเด็ดขาดของพวกฌากอแบ็งได้
นางสาวกอร์แดกำลังถูกนำตัวไปลานประหาร
ชาทร์

| ชาทร์ เมืองชาทร์ Ville de Chartres |
| --- | --- |
  ภูมิทัศน์เมืองชาทร์และมหาวิหาร
ประเทศ: ฝรั่งเศส
แคว้น: ซ็องทร์-วาลเดอลัวร์
จังหวัด: เออเรลัวร์
เขต: ชาทร์
สหเทศบาล: ชาทร์และปริมณฑล
การปกครอง
 • นายกเทศมนตรี (2008-2014) : ฌ็อง-ปีแยร์ กอร์ฌ
พื้นที่1: 16.85 ตร.กม. (6.51 ตร.ไมล์)
ประชากร (1999)2: 40,361 คน
 • ความหนาแน่น: 2,400 คน/ตร.กม. (6,200 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 28085 /28000
สูงจากระดับน้ำทะเล: 121–161 m (397–528 ft)  (avg. 142 m หรือ 466 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
ชาทร์ (ฝรั่งเศส: Chartres) เป็นเมืองหลวงของจังหวัดเออเรลัวร์ในแคว้นซ็องทร์-วาลเดอลัวร์ ประเทศฝรั่งเศส เมืองชาทร์ตั้งอยู่ทางตะวันตกเฉียงใต้ของกรุงปารีส ทางตอนกลางของประเทศ
ชาทร์ตั้งอยู่บนฝั่งซ้ายของแม่น้ำเออร์บนเนินที่เป็นที่มีมหาวิหารชาทร์ ที่ได้รับการขึ้นทะเบียนเป็นมรดกโลกตั้งเด่นล้อมรอบไปด้วยบ้านเรือนของชาวเมือง
ระเบียงภาพ

มหาวิหารชาทร์
มหาวิหารชาทร์ยามค่ำ
วัดแซ็งแอญ็อง
ในเมืองโบราณ
บ้านแบบโบราณที่ยังหลงเหลืออยู่บ้าง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชาทร์


แม่แบบ:โครงประเทศฝรั่งเศส
ชีปอลาตา

ไส้กรอกชีปอลาตา
ชีปอลาตา (ฝรั่งเศส: chipolata, ออกเสียง: [tʃipɔlata] หรือ [ʃipɔlata]) หรือ ชิพอลาตา (อังกฤษ: chipolata,  /ˌtʃɪpəˈlɑːtə/) เป็นไส้กรอกสดชนิดหนึ่งซึ่งเชื่อกันว่าเกิดขึ้นในประเทศฝรั่งเศส ชื่อของไส้กรอกชนิดนี้ปรากฏในตำราอาหาร Le guide culinaire โดยแอ็สกอฟีเย ฉบับ ค.ศ. 1903 ชีปอลาตาโดยทั่วไปจะเป็นไส้กรอกรูปร่างเรียวยาว
โดยทั่วไปแล้วชีปอลาตาจะทำจากเนื้อหมูบดหยาบปรุงรสด้วยเกลือ พริกไทยดำ และเครื่องเทศหรือสมุนไพรต่าง ๆ ตามแต่สูตรเช่นเซจ ไทม์ พริกเชอร์รี หรือจันทน์เทศ เป็นต้น
 ชื่อ ชีปอลาตา มีที่มาจากภาษาฝรั่งเศส และน่าจะมีรากศัพท์มาจากภาษาอิตาลีว่า ชีปอลลาตา (cipollata) ซึ่งแปลว่า "ทำด้วยหอมใหญ่" โดยบางแหล่งข้อมูลชี้ว่าอาจจะเกี่ยวข้องกับสตูหอมใหญ่และไส้กรอก
ชีปอลาตาสามารถพบได้ทั่วไปในสหราชอาณาจักร โดยผู้คนจะมักรับประทานไส้กรอกชนิดนี้ในอาหารเย็นวันคริสต์มาส โดยห่อในเบคอนในอาหารที่เรียกว่าพิกส์อินแบลงเคตส์
การ์นีตูราลาชีปอลาตา (garniture à la chipolata) ซึ่งเป็นอาหารฝรั่งเศสชนิดหนึ่งมีส่วนประกอบได้แก่หอมใหญ่ ไส้กรอกชีปอลาตา เกาลัด เนื้อหมูเค็ม และอาจจะมีแคร์รอตด้วย ราดด้วยซอสเดอมี-กลัสหรือมาเดรา
ชียากู อัลวิส

ชียากู อัลวิส (โปรตุเกส: Thiago Alves) อาจหมายถึง:
ชียากู อัลวิส (เทนนิส) (เกิด ค.ศ. 1982), นักเทนนิสชาวบราซิล
ชียากู อัลวิส (นักต่อสู้) (เกิด ค.ศ. 1983), นักต่อสู้แบบผสมชาวบราซิล
ชียากู ซูวารึช อัลวิส (เกิด ค.ศ. 1986), นักวอลเลย์บอลชาวบราซิล
ชาลง-อ็อง-ช็องปาญ

| ชาลง-อ็อง-ช็องปาญ เมืองชาลง-อ็อง-ช็องปาญ Ville de Châlons-en-Champagne |
| --- | --- |
  มหาวิหารนอเทรอดามอ็องโว
ประเทศ: ฝรั่งเศส
แคว้น: กร็องแต็สต์
จังหวัด: มาร์น
เขต: ชาลง-อ็อง-ช็องปาญ
สหเทศบาล: ชาลง-อ็อง-ช็องปาญ
การปกครอง
 • นายกเทศมนตรี (2001-2008) : บรูว์โน บูร์-บร็อก
พื้นที่1: 26.05 ตร.กม. (10.06 ตร.ไมล์)
ประชากร (1999)2: 47,339 คน
 • ความหนาแน่น: 1,800 คน/ตร.กม. (4,700 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 51108 /51000
เว็บไซต์: http://www.chalons-en-champagne.net/
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
ชาลง-อ็อง-ช็องปาญ (ฝรั่งเศส: Châlons-en-Champagne) เป็นเมืองหลวงของจังหวัดมาร์นและของแคว้นช็องปาญาร์แดนในประเทศฝรั่งเศส แม้ว่าจะมีขนาดเพียงหนึ่งในสี่ของเมืองแร็งส์ เดิมชาลง-อ็อง-ช็องปาญชื่อ "ชาลง-ซูร์-มาร์น" แต่มาเปลี่ยนชื่อใหม่ในปี ค.ศ. 1998
ชาลง-อ็อง-ช็องปาญเป็นที่ตั้งของมหาวิหารนอเทรอดามอ็องโว (Notre-Dame-en-Vaux) ซึ่งเป็นคริสต์ศาสนสถานหนึ่งที่ตั้งอยู่บนบนเส้นทางแซ็ง-ฌากส์-เดอ-กงโปสเต็ลในฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชาลง-อ็อง-ช็องปาญ
| --- | --- |
 : สถานีย่อยประเทศฝรั่งเศส
ชาร์จ

ชาร์จ (อังกฤษ: charge) อาจหมายถึง
กฎหมาย

กฎหมายอาญา
คำฟ้องคดีอาญา - กระบวนพิจารณาใด ๆ ที่โจทก์ได้เสนอข้อหาต่อศาล ว่าจำเลยได้กระทำความผิดอาญา และขอให้ลงโทษหรือใช้มาตรการใด ๆ แก่จำเลย ไม่ว่าจะเสนอด้วยวาจาหรือทำเป็นหนังสือ ไม่ว่าจะเสนอต่อศาลชั้นต้น หรือชั้นอุทธรณ์ หรือชั้นสูงสุด ไม่ว่าจะได้เสนอในขณะที่เริ่มคดี โดยคำฟ้องหรือคำร้องขอ หรือเสนอในภายหลัง โดยคำฟ้องเพิ่มเติมหรือแก้ไข หรือฟ้องแย้ง หรือโดยสอดเข้ามาในคดี ไม่ว่าด้วยสมัครใจหรือถูกบังคับ หรือโดยมีคำขอให้พิจารณาใหม่
ข้อหา- คำกล่าวหาบุคคลว่าได้กระทำความผิดอาญา
ข้อกล่าวหา - ไวพจน์ของ "ข้อหา"
กฎหมายแพ่ง
ภาระติดพัน - ความผูกพันที่จะต้องกระทำการอย่างใดอย่างหนึ่ง
ภาระติดพันในอสังหาริมทรัพย์ (อังกฤษ: charge on immovable property) - ข้อผูกพันที่ผู้รับประโยชน์มีสิทธิได้รับการชำระหนี้เป็นคราว ๆ จากอสังหาริมทรัพย์ที่ตกอยู่ในภาระติดพัน หรือได้ใช้และถือเอาซึ่งประโยชน์แห่งทรัพย์สินตามที่ระบุไว้
กฎหมายระหว่างประเทศ
อุปทูตรักษาการแทนเอกอัครราชทูต (ฝรั่งเศส: chargé หรือ chargé d’affaires) - อุปทูตผู้นำคณะทูตปฏิบัติภารกิจบางประการเป็นการชั่วคราว
กฎหมายทั่วไป
ค่าธรรมเนียม - ค่าบริการที่เรียกเก็บตามกฎหมาย
การสงคราม

การบุกประชิด
ชาร์ล แปโร

| ชาร์ล แปโร |
| --- | --- |
Portrait (detail) by Charles Le Brun, ป. 1670
เกิด: 12 มกราคม ค.ศ. 1628(1628-01-12) ปารีส ประเทศฝรั่งเศส
เสียชีวิต: 16 พฤษภาคม ค.ศ. 1703(1703-05-16) (75 ปี) ปารีส ประเทศฝรั่งเศส
อาชีพ: นักเขียน กวี สมาชิกสภาอากาเดมีฟร็องแซซ
แนว: เทพนิยาย
ผลงานที่สำคัญ: "เจ้าหญิงนิทรา" "หนูน้อยหมวกแดง" "ซินเดอเรลล่า" "Puss in Boots" "Bluebeard"
ญาติ: ปิแอร์ แปโร (พี่-น้องชาย) โคลด แปโร (พี่-น้องชาย) Marie-Jeanne L'Héritier (หลานสาว)
ชาร์ล แปโร (ฝรั่งเศส: Charles Perrault; 12 มกราคม ค.ศ. 1628-16 พฤษภาคม ค.ศ. 1703) เป็นนักเขียน กวี และสมาชิกสภาอากาเดมีฟร็องแซซ (Académie Française) ผู้วางรากฐานวรรณกรรมในยุคใหม่และวรรณกรรมประเภทเทพนิยาย มีชื่อเสียงมากจากผลงานเรื่อง "Le Petit Chaperon Rouge" ("หนูน้อยหมวกแดง"), "Cendrillon" ("ซินเดอเรลล่า"), "Le Maître chat ou le Chat botté" ("Puss in Boots"), "La Belle au bois dormant" ("เจ้าหญิงนิทรา"), and "Barbe Bleue" ("Bluebeard") และเทพนิยายอื่น ๆ อีกมากมาย
ผลงานของแปโรยังมีการตีพิมพ์เพิ่มอยู่จนถึงทุกวันนี้ และได้รับการดัดแปลงไปเป็นอุปรากร บัลเลต์ ละครเวที ละครเพลง ภาพยนตร์ และภาพยนตร์การ์ตูนมากมาย
ดูเพิ่ม

มาดามดัลนอย
พี่น้องตระกูลกริมม์
แหล่งข้อมูลอื่น

รวมเทพนิยายของชาร์ล แปโร เก็บถาวร 2007-02-21 ที่ เวย์แบ็กแมชชีน (อังกฤษ)
ประวัติและผลงานของแปโร เก็บถาวร 2006-01-14 ที่ เวย์แบ็กแมชชีน (ฝรั่งเศส)
รวมผลงานของชาร์ล แปโร ที่โครงการกูเต็นเบิร์ก
↑  Biography, Bibliography เก็บถาวร 14 มกราคม 2006 ที่ เวย์แบ็กแมชชีน (in French)/
ชูครุตการ์นี

ชูครุตการ์นีที่ประกอบด้วยเซาเออร์เคราท์ เนื้อหมู และไส้กรอก
ชูครุตการ์นี (ฝรั่งเศส: choucroute garnie; แปลว่า เซาเออร์เคราท์ที่ได้รับการตกแต่ง) หรือ ชูครุตอาลซัส (choucroute d’Alsace, choucroute alsacienne) เป็นการเตรียมอาหารอย่างหนึ่งของภูมิภาคอาลซัสในฝรั่งเศส ได้จากการปรุงและเสิร์ฟเซาเออร์เคราท์ (กะหล่ำปลีดองเปรี้ยว) กับไส้กรอก เบคอน แฮม เนื้อสัตว์รมควันหรือบ่มเกลืออื่น ๆ และมันฝรั่งต้ม หากปรุงและเสิร์ฟกับอาหารทะเลจะเรียกว่า ชูครุตการ์นีเดอลาแมร์ (choucroute garnie de la mer)
แม้ว่ากะหล่ำปลีดองเปรี้ยวจะเป็นอาหารดั้งเดิมอย่างหนึ่งของเยอรมนีและยุโรปตะวันออก แต่เมื่อภูมิภาคอาลซัสและลอแรนกลายเป็นส่วนหนึ่งของฝรั่งเศสตามสนธิสัญญาสันติภาพเว็สท์ฟาเลิน ใน ค.ศ. 1648 อาหารชนิดนี้ก็ได้รับความสนใจจากเชฟชาวฝรั่งเศสและเป็นที่แพร่หลายในฝรั่งเศสตั้งแต่นั้นมา
ชีวมณฑล

ภาพแสดงสังขตภาพ (composite) ของกระบวนการอัตโภชนาการ หรือการสร้างอาหารเองด้วยแสง ในภาคพื้นมหาสมุทรและภาคพื้นทวีป
ชีวมณฑล (อังกฤษ: Biosphere) จากกรีก: βίος "ชีวิต" และ σφαῖρα (sphaira) หรือทรงกลม เป็นผลรวมทั่วโลกของระบบนิเวศทั้งหมด นอกจากนี้ยังสามารถที่เรียกว่าโซนของสิ่งมีชีวิตบนโลก ซึ่งเป็นระบบปิด (นอกเหนือจากรังสีจากดวงอาทิตย์ รังสีจักรวาล และความร้อนจากชั้นหินร้อนภายในของโลก) และระบบที่ปรับสมดุลตัวเองได้
ภายใต้นิยามที่กว้างที่สุดในทางชีวกายภาพของดาวเคราะห์ (biophysiological) ชีวมณฑล คือ ระบบนิเวศในระดับดาวเคราะห์ที่ควบรวมเอาสิ่งมีชีวิตทั้งหมด และความสัมพันธ์ทั้งระหว่างกันเอง กับทั้งปฏิสัมพันธ์กับองค์ประกอบต่างๆของธรณีภาค ปฐพีภาค อุทกภาค และชั้นบรรยากาศ มาไว้ด้วยกัน มีการสันนิษฐานว่าชีวมณฑลมีการวิวัฒนาการ มาตั้งแต่ต้นกำเนิดของชีวิตบนโลก ไม่ว่าจะเป็นกระบวนการกำเนิดชีวิตจากสิ่งไร้ชีวิต (biopoiesis) หรือ กระบวนการกำเนิดชีวิตจากสิ่งมีชีวิต (biogenesis) ซึ่งเริ่มต้นขึ้นอย่างน้อยเมื่อ 3.5 พันล้านปีก่อน
ชาร์ล เมซีเย

| ชาร์ล เมซีเย |
| --- | --- |

เกิด: 26 มิถุนายน ค.ศ. 1730(1730-06-26) Badonviller, ราชอาณาจักรฝรั่งเศส
เสียชีวิต: 12 เมษายน ค.ศ. 1817(1817-04-12) (86 ปี) ปารีส, ฝรั่งเศส
สัญชาติ: ฝรั่งเศส
มีชื่อเสียงจาก: วัตถุท้องฟ้าของเมซีเย
รางวัล: เครื่องอิสริยาภรณ์เลฌียงดอเนอร์
อาชีพทางวิทยาศาสตร์
สาขา: ดาราศาสตร์
 
ชาร์ล เมซีเย (ฝรั่งเศส: Charles Messier, IPA: [ʃaʁl me.sje]; 26 มิถุนายน ค.ศ. 1730 - 12 เมษายน ค.ศ. 1817) เป็นนักดาราศาสตร์ชาวฝรั่งเศส มีชื่อเสียงจากการจัดทำและเผยแพร่เอกสารทางดาราศาสตร์ ว่าด้วยรายชื่อของวัตถุท้องฟ้าในห้วงอวกาศลึก เช่น เนบิวลา และกระจุกดาว ซึ่งในเวลาต่อมาเป็นที่รู้จักกันว่า "วัตถุท้องฟ้าของเมซีเย" ในเบื้องแรกรายชือวัตถุท้องฟ้าเหล่านี้จัดทำขึ้นเพื่อช่วยในภารกิจของนักล่าดาวหาง (ตัวเขาเองก็เป็นคนหนึ่ง) และนักสังเกตการณ์ทางดาราศาสตร์คนอื่นๆ ให้สามารถแยกแยะระหว่างวัตถุท้องฟ้าที่ปรากฏเป็นการถาวรกับที่ปรากฏเพียงชั่วคราวออกจากกัน
ดูเพิ่ม

วัตถุท้องฟ้าของเมซีเย
แหล่งข้อมูลอื่น

ภาพถ่ายวัตถุท้องฟ้าของเมซีเย จากนักดาราศาสตร์สมัครเล่น เก็บถาวร 2012-07-28 ที่ เวย์แบ็กแมชชีน
จัตุรัสชาร์ล เดอ โกล

| --- | --- |
มุมมองของจัตุรัสชาร์ล เดอ โกล จากอเวนิวดีเยนา
แผนที่แสดงปารีส
ความยาว: 241 เมตร (791 ฟุต)
ความกว้าง: 241 เมตร (791 ฟุต)
Arrondissement: 8, 16, 17
Quarter: ช็องเซลีเซ, โฟบูร์ก ดู รูล, ชาโย, เตเน่
พิกัด: 48°52′26″N 2°17′41″E﻿ / ﻿48.87389°N 2.29472°E﻿ / 48.87389; 2.29472
การก่อสร้าง
สร้างแล้วเสร็จ: 1670
ตั้งชื่อ: 13 พฤศจิกายน 1970
จัตุรัสชาร์ล เดอ โกล (ฝรั่งเศส: Place Charles de Gaulle) หรือในอดีต จัตุรัสแห่งดวงดาว (ฝรั่งเศส: Place de l'Étoile) เป็นจัตุรัสในกรุงปารีส ประเทศฝรั่งเศส โดยมีถนน 12 สายมาบรรจบกันทำให้มีลักษณะเหมือนดวงดาว ตรงกลางของจัตุรัสเป็นที่ตั้งของประตูชัยฝรั่งเศสอีกด้วย จัตุรัสชาร์ล เดอ โกลเป็นส่วนหนึ่งของแกนกลางอันเก่าแก่ (Axe historique) อันเลื่องชื่อ
| --- | --- |
___: สถานที่แห่งนี้มีสถานีรถไฟฟ้า : ชาร์ล เดอ โกล - เอตวล ให้บริการ
ประวัติ

ชื่อเดิมของสถานที่แห่งนี้คือ เนินชาโย (Butte de Chaillot) ซึ่งต่อมามาริญีก็มีโครงการปรับแนวดินให้เสมอกัน (บริเวณชาโย) และกำลังปรับปรุงชองป์-เซลิเซ่อีกครั้งหนึ่ง ซึ่งโครงการนี้ได้เร็จลุล่วงในปี พ.ศ. 2320
ชื่อ "ดวงดาว" (l'Étoile) เป็นชื่อเดิมของสถานที่แห่งนี้ สืบเนื่องมาจากถนนหลายสายที่มาบรรจบกันทำให้มีลักษณะเหมือนดวงดาว จึงเป็นที่มาของชื่อ "จัตุรัสแห่งดวงดาว" (Place de l'Étoile) ซึ่งในสมัยคริสต์ศตวรรษที่ 18 นั้น สถานที่แห่งนี้เป็นเพียงทางแยกล่าสัตว์เท่านั้น
การก่อสร้างประตูชัยฝรั่งเศสกลางจัตุรัสได้เสร็จสิ้นในปี พ.ศ. 2379 ในรัชสมัยพระเจ้าหลุยส์-ฟิลิปป์ที่ 1
จัตุรัสแห่งดวงดาว (Place de l'Étoile) ได้ถูกเปลี่ยนชื่อเป็น จัตุรัสชาร์ล เดอ โกล (Place Charles de Gaulle) หลังจากการอสัญกรรมของประธานาธิบดีชาร์ล เดอ โกล ในปี พ.ศ. 2513 เพื่อเป็นการรำลึก แต่ถึงกระนั้นชื่อจัตุรัสแห่งดวงดาว (Place de l'Étoile) ก็ยังเป็นที่นิยมเรียกในปัจจุบัน
ลักษณะ

ถนน 12 สายมาบรรจบกัน ณ จัตุรัสแห่งนี้ทำให้มีรูปร่างเป็นดวงดาว ถนนทั้ง 12 สาย (ตามเข็มนาฬิกาจากทิศเหนือ) มีดังนี้ :
ถนนวากร็อง (Avenue de Wagram) เรียกมาตั้งแต่สมัยจักรวรรดิฝรั่งเศสที่ 2 เดิมเรียกว่า ถนนเลตวล (Boulevard de l'Étoile) หรือ ถนนเบอซง (Boulevard Bezons)
ถนนอ็อช (Avenue Hoche) ในสมัยจักรวรรดิฝรั่งเศสที่ 2 มีชื่อว่า ถนนแรน-ออร์ตองซ์ (Avenue de la Reine-Hortense) และก่อนหน้านั้น ถนนมงโซ (Boulevard Monceau)
ถนนฟรีดลันด์ (Avenue de Friedland) เรียกมาตั้งแต่สมัยจักรวรรดิฝรั่งเศสที่ 2 เดิมเรียกว่า ถนนโบฌง (Boulevard Beaujon)
ถนนช็องเซลีเซ
ถนนมาร์โซ (Avenue Marceau) ในสมัยจักรวรรดิฝรั่งเศสที่ 2 มีชื่อว่า ถนนโฌเซฟีน (Avenue Joséphine)
ถนนดีเอนา (Avenue d'Iéna)
ถนนเกลแบร์ (Avenue Kléber) ในสมัยจักรวรรดิฝรั่งเศสที่ 2 มีชื่อว่า ถนนรัว-เดอ-โรม (Avenue du Roi-de-Rome) และก่อนหน้านั้น ถนนปาซี (Boulevard de Passy)
ถนนวิกตอร์ อูโก (Avenue Victor Hugo) ในสมัยจักรวรรดิฝรั่งเศสที่ 2 มีชื่อว่า ถนนรัว-เดอ-โรม (Avenue du Roi-de-Rome) และก่อนหน้านั้น ถนนปาซี (Boulevard de Passy)
ถนนฟ็อช (Avenue Foch) ในสมัยสาธารณรัฐฝรั่งเศสที่ 3 มีชื่อว่า ถนนบัวส์ (เดอ บูโลญ) และในสมัยจักรวรรดิฝรั่งเศสที่ 2 มีชื่อว่า ถนนแล็งเปราทริส (Avenue de l'Impératrice)
ถนนกร็องดาร์เม (Avenue de la Grande-Armée) เรียกมาตั้งแต่สมัยจักรวรรดิฝรั่งเศสที่ 2 เดิมเรียกว่า ถนนเนอยี (Avenue de Neuilly)
ถนนการ์โน (Avenue Carnot) ในสมัยจักรวรรดิฝรั่งเศสที่ 2 มีชื่อว่า ถนนแด็สลิง (Avenue d'Essling)
ถนนมัก-มาอง (Avenue Mac-Mahon) ในสมัยจักรวรรดิฝรั่งเศสที่ 2 มีชื่อว่า ถนนแพร็งส์-เฌโรม (Avenue du Prince-Jérôme)
จัตุรัสมีสัดส่วนรับกันทำให้เกิดแกนขึ้นมา 6 แกนดังนี้ :
แกนถนนมัก-มาองและถนนดีเอนา
แกนถนนวากร็องและถนนเกลแบร์
แกนถนนอ็อชและถนนวิกตอร์ อูโก
แกนถนนฟรีดลันด์และถนนฟ็อช
แกนถนนช็องเซลีเซและถนนกร็องดาร์เม : แกนกลางอันเก่าแก่
แกนถนนมาร์โซและถนนการ์โน
จัตุรัสชาร์ล เดอ โกล (และประตูชัยฝรั่งเศส) เป็นส่วนหนึ่งของเขตที่ 8 เขตที่ 16 และเขตที่ 17 :
เขตที่ 8 : พื้นที่ระหว่างถนนวากร็องและถนนมาร์โซ
เขตที่ 16 : พื้นที่ระหว่างถนนมาร์โซและถนนกร็องดาร์เม
เขตที่ 17 : พื้นที่ระหว่างถนนกร็องดาร์เมและถนนวากร็อง
จัตุรัสชาร์ล เดอ โกลถูกล้อมรอบด้วยถนน 2 สายทำให้เกิดรูปร่างวงกลมขึ้นมา: ถนนแพร็สบูร์ (Rue de Presbourg) และถนนตีลซิต (Rue de Tilsitt) ซึ่งถูกตั้งชื่อในปี พ.ศ. 2407 เมื่อการทูตในรัชสมัยนโปเลียนลุล่วง
วรรณคดี

"La Place de l'Étoile" เป็นชื่อหนังสือนวนิยาย ประพันธ์โดยปาทริค โมดียาโนในปี พ.ศ. 2511 ก่อนที่จะมีการเปลี่ยนชื่อสถานที่แห่งนี้
แหล่งข้อมูลอื่น

Map
Satellite image from Google Maps
Place Charles de Gaulle, Paris
ถนน 12 สายมาบรรจบกันที่จัตุรัสชาร์ล เดอ โกล ถ่ายบนเครื่องบินในความสูง 35,000 ฟุต (11,000 เมตร) ถนนช็องเซลีเซคือเส้นที่มุ่งไปยังสวนสาธารณะด้านขวาบน
ป้ายจัตุรัสชาร์ล เดอ โกล
จำนวนเต็ม

เครื่องหมายตัวหนากระดานดำ ℤ มักใช้เพื่อแสดงเซตของจำนวนเต็มทั้งหมด (ดูเพิ่มที่ รายการสัญลักษณ์ทางคณิตศาสตร์)
จำนวนเต็ม (อังกฤษ: Integer, เยอรมัน: Ganze Zahl, ฝรั่งเศส: nombre entier) คือจำนวนที่สามารถเขียนได้โดยปราศจากองค์ประกอบทางเศษส่วนหรือทศนิยม ตัวอย่างเช่น 21, 4, −2048 เหล่านี้คือจำนวนเต็ม แต่ 9.75, 51/2, √2 เหล่านี้ไม่ใช่จำนวนเต็ม เศษของจำนวนเต็มเป็นเศษย่อยของจำนวนจริง และประกอบด้วยจำนวนธรรมชาติ (1, 2, 3, ...) ศูนย์ (0) และตัวผกผันการบวกของจำนวนธรรมชาติ (−1, −2, −3, ...)
เซตของจำนวนเต็มทั้งหมดมักแสดงด้วย Z ตัวหนา (หรือ  \mathbb {Z}  ตัวหนาบนกระดานดำ, ℤ U+2124) มาจากคำในภาษาเยอรมันว่า Zahlen [ˈtsaːlən] แปลว่าจำนวน
จำนวนเต็ม (พร้อมด้วยการดำเนินการการบวก) ก่อร่างเป็นกรุปเล็กที่สุดอันประกอบด้วยโมนอยด์เชิงการบวกของจำนวนธรรมชาติ จำนวนเต็มก่อให้เกิดเซตอนันต์นับได้เช่นเดียวกับจำนวนธรรมชาติ สิ่งเหล่านี้ในทฤษฎีจำนวนเชิงพีชคณิตทำให้เข้าใจได้โดยสามัญว่า จำนวนเต็มซึ่งฝังตัวอยู่ในฟีลด์ของจำนวนตรรกยะ หมายถึง จำนวนเต็มตรรกยะ เพื่อแยกแยะออกจากจำนวนเต็มเชิงพีชคณิตที่ได้นิยามไว้กว้างกว่าจำนวนเต็มเป็นจำนวนนับ